ሶማሊላንድ ለጸረሰላም ሃይሎች የማይመች አካባቢ ሆኗል
አዲስ አበባ፤ ነሐሴ 24/2005 (ዋኢማ) – ኢትዮጵያ ከሶማሊላንድ ህዝብ ጋር በመተባብር ሶማሊላንድንና አካባቢውን ለሽብርተኞችና ለጸረ ሰላም ሃይሎች የማይመች ማድረግ መቻሉን በሶማሊላንድ ካውንስሌት ጄኔራል ብ/ጄ በርሀ ተስፋየ ገለጹ።ካውንስሌት ጄኔራሉ በተለይ ከዋልታ ኢንፎርማሽን ማዕከል ጋር ባደረጉት ቃለምልልስ እንዳስታወቁት የኢትዮጵያ  ሰላም በዘላቂነት የሚረጋገጠው የቀጠናው  ሰላም ሲረጋገጥ መሆኑን በመገንዘብ በተደረገው ጥረት በሶማሊላንድ  አስተማማኝ ሰላምና መረጋጋትን ተፈጥሯል።ብ/ጄ በርሀ  አያይዘውም ኢትዮጵያ በቀጠናውን  ዘላቂ ሰላም ለማረጋገጥ የሚታደርገው ጥረት አገሪቱ ከምትከተለው  የሰላም ፖሊሲ  የተነሳ  መሆኑንም ገልጸዋል።የሶማሊላንድ ህዝብ የአገሩንና የአካባቢው ሰላም ለማረጋገጥ ከፍተኛ ፍላጐት ስላለው  ከኢትዮጵያ ጋር በመተባበር በአካባቢው ይንቀሳቀሱ የነበሩ ፀረ ሰላም ሃይሎችን በመዋጋት ረገድ ቀላል የማይባል አስተዋጽኦ እንዳደረገ ብ/ጄ በርሀ ተናግረዋል።ሰላምና መረጋጋት ለአካባቢው እድገትና ለህዝቡ ብልጽግና ያለውን ጠቀሜታ በሚመለከት የግንዛቤ ማስጨበጫ የተለያዩ መድረኮች እንደተካሄዱ የጠቆሙት ጀኔራሉ የሶማሊላንድ ህዝብ የኢትዮጵያ እድገትና ሰላም የሶማሊላንድ እድገትና  ሰላም ነው ብሎ የሚያምንበት ደረጃ ላይ ደርሷል ብለዋል። የተፈጠረውን ሰላምና መረጋጋት  ዘላቂነት እንዲኖረው የኢትዮጵያና የሶማሊላንድ ህዝቦች  በትብብር  እንዲሰሩም ጄኔራሉ ገልጸዋል።የተፈጠረው  አስተማማኝ ሰላምና መረጋጋትን ተከትሎም   ሁለቱን ሕዝቦች በንግድ ለማስተሳሰር  የኢትዮጵያ ምርቶችን ወደ ሶማሊላንድ የሚገቡበት ሁኔታ የተፈጠረ ቢሆንም ግንኙነቱ ከሁለቱም ወገን ሊሆን እንደሚገባ ተናግረዋል።የተወሰኑ ኢትዮጵየውያን ባለሃብቶች በትምህርት ዘርፍ በሶማሊላን ኢንቬስት ማድረጋቸውንም ካውንስሌት ጄኔራሉ ተናግረዋል። በቀጣይም የሁለቱ ሕዝቦች የንግድና ኢንቬስትመንት ትስስር ለማጠናከር  ጥረት እየተደረገ መሆኑን ጠቁዋል።